এম. জে. গোপালন
মোরাপ্পাকাম জোশ্যাম গোপালন (উচ্চারণ; তামিল: எம். ஜே. கோபாலன்; জন্ম: ৬ জুন, ১৯০৯ - মৃত্যু: ২১ ডিসেম্বর, ২০০৩) তৎকালীন ব্রিটিশ ভারতের মাদ্রাজ প্রেসিডেন্সির চেন্নাইয়ে জন্মগ্রহণকারী ভারতীয় আন্তর্জাতিক ক্রিকেটার ও হকি খেলোয়াড় ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৪ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মাদ্রাজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন এম. জে. গোপালন। ক্রিকেটের পাশাপাশি হকি খেলায়ও দক্ষতা ছিল তার। ভারতের পক্ষে আন্তর্জাতিক অঙ্গনে ক্রিকেট ও হকি- এ দ্বৈত ক্রীড়ায় অংশগ্রহণের গৌরব অর্জন করেন।